3. pielikums informatīvajam ziņojumam

“Par apbedīšanas nozares regulējuma pilnveidošanu”

**Latvijā esošās konfesijas, lūdzot sniegt informāciju par tām raksturīgajām apbedīšanas tradīcijām**

|  |  |  |  |
| --- | --- | --- | --- |
| **Nr.p.k** | **Pašvaldība**  | **Informācija par saistošajiem noteikumiem. Problēmas/iemesls/atrisinājums**  | **Priekšlikumi (ieteikumi)** |
| ***1.*** | ***Alsungas novada dome***  | *SN nav.* Nepiekrīt obligātai kapsētu kartēšanai, jo šāds pakalpojums mazam novadam ir pārāk dārgs (saskaņā ar cenu aptauju visu novada kapsētu digitalizācijas izmaksas ir ap *150 000 euro*). | **Nepieciešams regulējums** kapsētu uzturēšanai, saimniekošanai un samaksas kārtībai. |
| ***2.*** | ***Bauskas novada dome*** | 2017. gada 28. decembrī ir pieņemti saistošie noteikumi Nr. 9 “Bauskas novada pašvaldības kapsētu darbības un uzturēšanas saistošie noteikumi”. Saistošie noteikumi paredz vairākas būtiskas izmaiņas, kas attiecas gan uz kapsētu apsaimniekotāju, gan kapavietu uzturētājiem. Viena no būtiskākajām izmaiņām, ko paredz jaunie noteikumi – Bauskas novada pašvaldības kapsētās kapavietu uzturētājiem (persona, uz kuras vārda ir reģistrēta kapavieta) ir pienākums noslēgt kapavietas uzturēšanas līgumu, kas ir apliecinājums tam, ka personai ir piešķirta un nodota uzturēšanā kapavieta.Bauskas novada teritorijā apsaimnieko 55 kapsētas, 8 pieder evanģēliski luteriskajai baznīcai. Pārējās 46 apsaimnieko SIA “Vides serviss”. Kapsētu digitalizācija ir veikta 32 kapsētās (sastāda 58%). Visās Bauskas novada kapsētās ir kapsētas uzraugs vai pagastā nozīmēts kapsētas koordinators. Daudzās kapsētās nav ūdens ņemšanas vietas. Ir noteikta maksa par jaunu kapavietu ierādīšanu un kapličas izmantošanu (dzimtas kapos kapavieta ir bezmaksas).  | Uzskata, ka kamēr valstī netiks pieņemts vienots tiesiskais regulējums par kapsētu apsaimniekošanu, tik ilgi kapsētu joma būs sadrumstalota, tādēļ:* nepieciešams ieviest vienotu terminoloģiju;
* vienots mirušo personu reģistrs, kapsētu kartēšana un kapavietu aktēšana;
* neatļaut virsapbedījumus karavīru kapavietās no 1. un 2. pasaules kara laikiem;
* noteikt minimālo dziļumu līdz zārka vārkam 1,5 m glabājot pirmo reizi, bet virsapbedījumam – 1.0 m;
* noteikt visiem vienādu periodu nekoptās kapavietas aktēšanai;
* bīstamo koku apsekošana un izzāģēšana.
 |
| ***3.*** | ***Brocēnu novada dome***  | 2017. gada 24. augustā ir pieņemti saistošie noteikumi Nr. 10 “Brocēnu novada pašvaldības kapsētu darbības un uzturēšanas saistošie noteikumi”.Aktualizē jautājumu **par slēgtajām kapsētām jeb Brāļu kapiem** (piederība, finansējums), jo Brocēnu novada teritorija sakrīt ar vēsturiskā “Kurzemes katla” kauju vietām. Piemēram, Blīdenes pagastā ir 5 slēgtie Brāļu kapi. Pašvaldība iegulda resursus un līdzekļus kapu ikdienas uzturēšanai. Kapos guldīti Krievijas pilsoņu, epizodiski kādu no kapu rekonstrukcijas darbiem finansē Krievijas vēstniecība, rekonstrukcijas darbi **netiek** saskaņoti ar pašvaldības Būvvaldi. Izveidojusies duāla situācija: lēmumu par kapu labiekārtošanu pieņem 2 neatkarīgas institūcijas.  | Atbalsta vienota tiesiskā regulējuma nepieciešamību, ja pašvaldībai tiek saglabāta autonomija funkcijas izpildē un netiek radīts finansiālais slogs. Aktualizē jautājumu par Brāļu kapiem.  |
| ***4.*** | ***Cēsu novada dome***  | 2018.gada 21.jūnijā ir pieņemti saistošie noteikumi Nr.21 “Cēsu novada pašvaldības kapsētu darbības un uzturēšanas kārtību”. | Cēsu novada pašvaldībauzskata, ka nevajag ierobežot pašvaldības kapu apsaimniekošanas jautājumos. |
| ***5.*** | ***Daugavpils pilsētas dome***  | 2004. gada 14. oktobrī ir pieņemti saistošie noteikumi Nr. 6 “Noteikumi par sabiedrisko kārtību, sanitāro tīrību, teritorijas labiekārtošanu, zaļumstādījumu uzturēšanu un aizsardzību Daugavpils pilsētas kapsētās”. Noteikumi nosaka kapsētu darba režīmu, kapsētu iekšējās kārtības noteikumus, kapsētu īpašnieku, to apsaimniekotāju un pārziņu pienākumus, kapavietu nomas un kopšanas noteikumus, amatnieku un kapavietu kopēju profesionālo darbību Daugavpils pilsētas kapsētās, apbedīšanas kārtību un kapliču izmantošanas noteikumus. Daugavpils pilsētas pašvaldības 2011. gada 8. decembra saistošie noteikumi Nr. 37 „Daugavpils pilsētas administratīvās atbildības noteikumi” nosaka administratīvo atbildību par Daugavpils pilsētas kapsētu sabiedriskās kārtības, teritorijas labiekārtošanas, zaļumstādījumu uzturēšanas un aizsardzības noteikumu pārkāpšanu. Pamatojoties noslēgto deleģēšanas līgumu kapsētu uzturēšanu Daugavpils pilsētā ir uzticēts veikt pašvaldības kapitālsabiedrībai SIA „Labiekārtošana D”. | Perspektīvā ir nepieciešams nodrošināt apbedīto personu vienotu publisku reģistru e-vidē, kas atvieglos pakalpojuma saņēmēja informācijas saņemšanas iespējas.Tāpat ir nepieciešams izstrādāt normatīvo aktu, kas noteiktu vienotas prasības apbedīšanas pakalpojumam. |
| ***6.*** | ***Jelgavas pilsētas dome*** | 2011. gada 24. martā ir pieņemti saistošie noteikumi Nr. 11-12 “Jelgavas pilsētas pašvaldības kapsētu darbības un uzturēšanas noteikumi”.Pašvaldības teritorijā kapsētu apsaimniekotāja pienākumus veic Jelgavas pilsētas pašvaldības iestāde “Pilsētsaimniecība” (turpmāk – Iestāde).Pašvaldībā ir noteikta vienota maksājumu kārtība un apmērs kapsētu pakalpojumiem. Informācija par sniegtajiem pakalpojumiem ir pieejama Iestādes mājas lapā, kapsētās uz informācijas stendiem un laikrakstā “Jelgavas vēstnesis”.Pašvaldībā tiek veikta kapsētu apbedījumu kartēšana un apbedīto reģistrēšana Kapsētu informācijas sistēmā “CEMETRY”. | Vērš uzmanību uz tiesiskā regulējuma nepilnīgumu attiecībā uz mirušo bezpiederīgo personu: - piederīgo meklēšanu,- nogādāšanu ārstniecības iestādes patoloģijas nodaļas morgā (ja nav vardarbības pazīmes),- uzturēšanu tajā un ar to saistīto izdevumu segšanu. |
| ***7.*** | ***Jēkabpils pilsētas dome***  | 2016. gada 24. martā ir pieņemti saistošie noteikumi Nr. 7 „Jēkabpils pilsētas pašvaldības kapsētu darbības un uzturēšanas saistošie noteikumi”. SN noteikti kapsētu iekšējās kārtības noteikumi, kapavietu piešķiršanas, kopšanas un uzturēšanas kārtība, apbedīšanas kārtība, kā arī kapličas izmantošanas kārtība.2018.gadā ir uzsākti Jēkabpils pilsētas kapsētas paplašināšanas darbi. Jēkabpils pilsētas kapsētu apsaimniekošanu saskaņā ar noslēgto līgumu veic SIA „Jēkabpils pakalpojumi”. | Uzskata, ka vienots regulējums ir iespējams, ja netiek ierobežotas apbedīšanas tradīcijas un tiek nodrošināts papildus finansējums vienotā regulējuma nodrošināšanai.Vienlaikus informē, ka pašvaldībai būtu nepieciešams valsts atbalsts finansējuma veidā kapsētu digitalizācijas (digitāla datu bāze par apbedījuma vietām – to izvietojumu un konkrētu personu atdusas vietām, apbedīšanas laiku u.t.t.) nodrošināšanai. |
| ***8.*** | ***Jūrmalas pilsētas dome***  | 2019. gada 20. jūnijā ir pieņemti saistošie noteikumi Nr. 23 “Jūrmalas pilsētas pašvaldības kapsētu darbības un uzturēšanas saistošie noteikumi”.  | Uzskata, ka būtu ļoti nepieciešams valstiski risināt jautājumu par vienota tiesiskā regulējuma nepieciešamību.Tiesiskā regulējuma pamatdokumentā būtu nepieciešams noteikt:* kapsētu vai to daļu ierīkošanas un uzturēšanas tiesiskos aspektus,
* kapsētas izmantošanas tiesības, miera periodu kapsētā 20 gadus no apbedīšanas dienas, pārapbedīšanas nosacījumus,
* kapavietas nomas maksas apmērus,
* vides un dabas aizsardzības noteikumus,
* mirušo cilvēku datu apstrādes pamatnostādnes,
* apbedīšanas veidus un kārtību,
* komercdarbību apbedīšanas pakalpojumu sniegšanā,
* atbildību par tiesiskā regulējuma neievērošanu.
* Nepieciešams izveidot vienotu kapsētās mirušo personu datu elektronisko uzskaites sistēmu.
 |
| ***9.*** | ***Rēzeknes pilsētas dome*** | 2019. gada 16. maijā ir pieņemti saistošie noteikumi Nr. 13 “Rēzeknes pilsētas kapsētu darbības un uzturēšanas saistošie noteikumi”.Rēzeknes pilsētā atrodas vecticībnieku kapsēta (draudzei piederoša), tai atšķirīga kapsētu izmantošanas kārtība. | Rēzeknes pilsētas pašvaldība uzskata, ka vienots tiesiskais regulējums nav nepieciešams.  |
| ***10.*** | ***Rīgas domes Mājokļu un vides departaments*** | 2015. gada 28. aprīlī ir pieņemti saistošie noteikumi Nr. 145 “Rīgas pilsētas pašvaldības kapsētu darbības un uzturēšanas saistošie noteikum”. | Nepieciešams minēto jomu sakārtošanai veidot vienotu normatīvo regulējumu. Uzskata, ka katrai pašvaldībai jāsaglabā rīcības brīvība nosakot normatīvo regulējumu, tomēr ir virkne jautājumu, kuru regulējums būtu jānosaka vienots visā valstī, lai nepieļautu atšķirīgu regulējumu katrā pašvaldībā. Proti, saskaņā ar likuma “Par pašvaldībām” 15. panta pirmās daļas 2. punktu, pašvaldību autonomā funkcija ir kapsētu izveidošana un uzturēšana. Minētā norma ir vienīgā vienotā, kura šobrīd regulē attiecīgo jomu, un šī norma ir ļoti vispārīga. Ir nepieciešams precizēt, kas ir šis pakalpojumu un pienākumu apjoms, kurš būtu jānodrošina pašvaldībai, atsauce uz LR Administratīvās apgabaltiesas 04.06.2018. spriedumu lietā Nr.420334617, kurā ir konstatēts, ka kremācijas pakalpojumu sniegšana ir pašvaldības autonoma funkcija, pamatojoties uz augstāk minēta likuma panta punktu. Tik paplašināti tulkojot šo normu, var nonākt pie secinājuma, ka jebkurš ar kapsētām saistīts pakalpojums ir pašvaldību autonomā funkcija.Turklāt nav pieļaujama situācija, ka virknē pašvaldību ir atšķirīga apbedījumu veidošanas principi gan virsapbedījumu skaits, gan ģimeņu kapavietas statuss.Visi iepriekšminētie jautājumi kalpo par pamatu, ka pašvaldības Administratīvā procesa ietvaros vienādās situācijas pieņem lēmumus pilnīgi atšķirīgi. |
| ***11.*** | ***Rūjienas novada pašvaldība*** | 2013. gada 12. decembrī ir pieņemti saistošie noteikumi “Par Rūjienas novada kapsētu uzturēšanu”. | Informē, ka būtu nepieciešams vienots tiesiskais regulējums valstiskā līmenī, kas noteiktu:* tipveida kapu nomas līguma formas par kapu nomas līguma slēgšanu,
* tipveida iesniegumu veidlapas par apbedīšanu, jaunas kapu vietas piešķiršanu, esošās ģimenes kapu vietas sadali, atteikšanos no ģimenes kapu vietas, u.c.,
* nomas maksas regulējumu (vai tā ir ikmēneša, gada maksa vai vienreizējs maksājums),
* kapu dokumentu uzskaites un glabāšanas kārtība, kapu kartēšana,
* apbedījuma un virsapbedījuma dziļumu (vai to veic vienā, divās vai trijās kārtās), kā arī tiktu noteikti ierādāmo ģimenes kapu vietu izmēri,
* neuzraudzīto/nekopto kapu vietu aktēšanu un tālāko rīcību ar bezsaimnieku kapiem
 |
| ***12.*** | ***Priekules novada dome*** | [2010. gada 30. septembrī ir pieņemti saistošie noteikumi Nr. 13 '”Priekules novada atvērto un daļēji slēgto kapsētu uzturēšanas un darbības noteikumi'”.](http://www.priekulesnovads.lv/uploads/filedir/File/lemums-kapsetas.pdf)  | Uzskata, ka nevajag ierobežot pašvaldības kapu apsaimniekošanas jautājumos.Pašvaldībām pašām nevajadzētu nodarboties ar apbedīšanas pakalpojumu sniegšanu.  |
| ***13.*** | ***Pļaviņu novada dome***  | 2011.gada 2.februārī ir pieņemti saistošie noteikumi Nr.2 “Pļaviņu novada kapsētu uzturēšanas noteikumi”. | Par kapavietas nomas līguma tiesiskumu – vienots tiesiskais regulējums (vai metodika).  |
| ***14.*** | ***Pārgaujas novada pašvaldība*** | 2014. gada 23. janvārī ir pieņemti saistošie noteikumi Nr. 2 “Pārgaujas novada kapsētu uzturēšanas un izmantošanas noteikumi”.Kapsētu apsaimniekošanas jomas uzlabošanai pašvaldība ir iecerējusi izstrādāt un ieviest apbedīšanas vietu digitālo reģistru. | Pārgaujas novada pašvaldībauzskata, ka nevajag ierobežot pašvaldības kapu apsaimniekošanas jautājumos. |
| ***15.*** | ***Salacgrīvas novada dome***  | 2010.gada 16.jūnijā ir pieņemti saistošie noteikumi Nr. 20 “Salacgrīvas novada pašvaldības kapsētu uzturēšanas noteikumi”. Informē, ka ar kapsētu uzturēšanu un ar apbedīšanu saistītās funkcijas veic uzņēmēji.  | Salacgrīvas novada pašvaldībauzskata, ka nevajag ierobežot pašvaldības kapu apsaimniekošanas jautājumos  |
| ***16.*** | ***Salaspils novada dome***  | 2019.gada 27.jūnijā ir pieņemti saistošie noteikumi Nr. 15/2019 "Salaspils novada pašvaldības kapsētu darbības un uzturēšanas noteikumi".Noteikumi nosaka Salaspils novada pašvaldības kapsētu iekšējās kārtības noteikumus, kapavietu piešķiršanas, kopšanas un uzturēšanas kārtību, apbedīšanas kārtību, kā arī kapliču izmantošanas kārtību. | Salaspils novada pašvaldībauzskata, ka nevajag ierobežot pašvaldības kapu apsaimniekošanas jautājumos  |
| ***17.*** | ***Siguldas novada dome***  | 2013. gada 14. augustā ir pieņemti saistošie noteikumi Nr. 20 “Kapsētu uzturēšanas un lietošanas noteikumi Siguldas novadā”. Plāno noteikt, ka veidojot jaunu kapsētu (draudžu, u.c.) nepieciešams pašvaldības saskaņojums. Vienotai kultūrvēsturiskā mantojuma saglabāšanai un vizuāli vienota kopskata ieguvei un nodrošināšanai, pašvaldība plāno detalizēti noteikt kapavietu labiekārtojuma parametrus. Pašvaldība nodrošina publiski pieejamas detalizētas informācijas ievadīšanu par novada kapsētās apbedītajiem, izmantojot tīmekļvietni [www.cemetry.lv](http://www.cemetry.lv).  | 1.Nepieciešama vienota kārtība arī nosakot konkrētu periodu, pēc kura atļauts veikt virsapbedīšanu (20 gadi); 2.Nepieciešams noteikt pienākumu kapsētas īpašniekam nodrošināt publiski pieejamu, korektu apbedīto uzskaiti un reģistrāciju, norādot precīzu apbedījuma vietu.  |
| ***18.*** | ***Stopiņu novada pašvaldība*** | 2018.gada 25.aprīlī ir pieņemti saistošie noteikumi Nr.6/18 ,,Stopiņu novada pašvaldības kapsētu darbības un uzturēšanas saistošie noteikumi” .Tādējādi ir aktualizēti saistošie noteikumiem, precīzāk nosakot kapavietas uzturēšanas nosacījumi, apstiprinātas vienotas iesniegumu un līgumu veidnes, noteikta nekoptas kapavietas aktēšanas kārtība***Problēmsituācija:***Stopiņu novada administratīvajā teritorijā apbedīšanas nozarē – pašvaldības kapsētā mirušos vēlas apbedīt arī personas, kuras ir ģeogrāfiski tuvu novadam, bet nav novada iedzīvotāji. Līdz ar to, lai pašvaldībai būtu iespējams nodrošināt ar vietu Stopiņu novada administratīvās teritorijas piederīgos, arī SN ir paredzēts nosacījums, ka *“Pašvaldības kapsēta ir paredzēta mirušo, kuru pēdējā deklarētā dzīvesvieta ir bijusi Stopiņu novada administratīvajā teritorijā, apbedīšanai.”* Tai pat laikā, ir paredzēti arī izņēmuma gadījumi. | Stopiņu novada pašvaldība **ierosina, ka pašvaldībām ir jādeleģē tiesības pašām noteikt:**1. vai mirušo personu apbedīšanas tiesības ir prioritāri saistītas ar to pašvaldību, kurā persona ir dzīvojusi līdz miršanas brīdim un deklarējusi savu dzīvesvietu;
2. izņēmuma gadījumus, kad mirušās personas dzīvesvieta varētu nebūt saistīta ar konkrēto administratīvo teritoriju.
 |
| ***19.*** | ***Skrundas novada dome***  | 2010.gada 28.janvārī ir pieņemti saistošie noteikumi SN Nr.2/2010 “Skrundas pilsētas un Skrundas pagasta kapsētu uzturēšanas noteikumi” .Skrundas pilsētas Sila kapsētā un Baznīcas kapsētā SIA “Skrundas komunālā saimniecība” veic vietu ierādīšanu, kartēšanu, apbedīto reģistrāciju un līguma slēgšanu. Plāno pakāpeniski digitalizēt Skrundas pilsētas Sila kapsētu un Baznīcas kapsētu.  | Skrundas novada pašvaldībauzskata, ka nevajag ierobežot pašvaldības kapu apsaimniekošanas jautājumos |
| ***20.*** | ***Tukuma novada pašvaldība*** | 2013.gada 24.oktobrī ir pieņemti saistošie noteikumi SN Nr.17 “Par Tukuma novadā esošo kapsētu uzturēšanu”. | Uzskata, ka vienotais tiesiskais regulējums šajā jomā nav nepieciešams. Tam nolūkam kalpo pašvaldības saistošie noteikumi. Kraso atšķirību starp dažādām pašvaldībām novēršanai iesaka izstrādāt metodisko materiālu. |
| ***21.*** | ***Carnikavas novada pašvaldība*** | 2011. gada 20. aprīlī ir pieņēmusi saistošos noteikumus Nr. CND/SN/2011/8 “Carnikavas kapsētas uzturēšanas saistošie noteikumi”.Ir izveidota Carnikavas kapsētas digitālā karte un datu bāze interneta vietnē www.cemety.lv , kur iedzīvotāji var iepazīties ar detalizētu kapsētas karti un iegūt precīzu informāciju par tuvinieku atdusas vietām. Aktualizē problēmas, kas varētu rasties nākotnē – būs nepieciešamas attiecīgas zemes platības, kuru pašlaik nav. Šajā situācijā varētu palīdzēt tiesisks regulējums, nosakot kārtību un prioritātes, iegādājoties vai atsavinot zemes gabalus kapsētu vajadzībām. | Nepieciešams vienots tiesiskais regulējums, kas vienlaikus ļautu pašvaldībām kapsētās noteikt sava novada tradīcijām un paradumiem atbilstošu kārtību. |

Vides aizsardzības un reģionālās attīstības ministrs Juris Pūce